ПОКАНА КЪМ ЮРИДИЧЕСКИТЕ ЛИЦА С НЕСТОПАНСКА ЦЕЛ ЗА ОБЩЕСТВЕНОПОЛЕЗНА ДЕЙНОСТ ЗА УЧАСТИЕ В ПОДКОМИТЕТ „Пътни проекти и пътна безопасност“ към комитета ЗА НАБЛЮДЕНИЕ НА ПРОГРАМА „ТРАНСПОРТНА СВЪРЗАНОСТ“ 2021-2027 Г.

Управляващият орган на Програма „Транспортна свързаност“ 2021 - 2027 г. (УО на ПТС 2021 - 2027 г.) в Министерство на транспорта и съобщенията стартира процедура за избор на юридически лица с нестопанска цел, чиито представители да участват в състава на **Подкомитет „Пътни проекти и пътна безопасност“** към „**Комитета за наблюдение на Програма „Транспортна свързаност“ 2021- 2027 г.**

Подкомитетът е колективен орган, основан на принципа на партньорството, който следи за ефективността и качеството на изпълнение на железопътните проекти по Програма „Транспортна свързаност“ 2021-2027 г. (ПТС).

Правилникът за неговата дейност е наличен в прикачените документи.

Каним представител/и на юридически лица с нестопанска цел за общественополезна дейност в сектор „Транспорт“, в сферата на екологията и други юридически лица с нестопанска цел, чиято дейност има отношение към реализацията на пътни проекти и пътна безопасност.

**В срок до 14 календарни дни** от датата на публикуване на поканата всяко заинтересовано юридическо лице с нестопанска цел, което отговаря на посочените по- горе условия, може да подаде писмено заявление за участие до дирекция „Координация на програми и проекти“ на адрес: гр. София – 1000, ул. „Дякон Игнатий“ № 9 в Министерство на транспорта и съобщенията, и/или на електронен адрес mail@mtc.government.bg.

**Необходими документи:**

1. Заявление по образец.
2. Декларация с данни за ЮЛНЦ, заедно с Удостоверение за актуално състояние, издадено от компетентния съд, в случай че ЮЛНЦ не е вписано в Регистъра на юридическите лица с нестопанска цел към Агенцията по вписванията.
3. Автобиография на предложените лица.